*Za ostale upotrebe, v. Sulejman Čelebija (razvrstavanje).*
**Sulejman Čelebija** (tur. *Suleyman Çelebi*, 1351 – 1422) ili **Sulejman iz Burse**, je bio turski pjesnik i učenjak (*âlim*) odnosno teolog, živ za vrijeme sultanata Bajazida I. (dakle 1389 – 1402). Najbolje je poznat po čuvenom spjevu *Mevlid* (Rođenje), napisanog 1409.

Razlikovanje
------------

Književnika Sulejmana Čelebiju ne treba mijenjati za istoimenog Sulejman-bega (*Süleyman Bey*), koji je živio u isto vrijeme i bio sin osmanskog sultana Bayazida I. i stariji brat budućeg sultana Mehmeda I.

Život
-----

O životu Sulejmana Čelebije ne zna se mnogo, jer je malo izravnih izvora. Bio je štićenik sultana Bajazida I, a kasnije i njegovog nasljednika, mlađeg sina sultana, Mehmeda I. Postavljen je za imama džamije u Bursi i carske palače.  

Rođen je za vrijeme Orhana Gazija, negdje između 1346. i 1351. i potječe iz porodice književnika. Njegov otac je Ahmed-paša, jedan od vezira sultana Murata I. Bio je unuk šeika Mahmuda efendije a isti Mahmud beg je bio unuk šeika Edebalija i jedan od onih koji su 1338. godine doplovili u Rumeliju pod vodstvom Sulejman-bega.  

Smatra se da je u mladosti stekao dobro obrazovanje u Bursi, gdje je bilo sjedište osmanskog dvorca i centar tada nešto jačeg vojvodstva u Anatoliji. U to vrijeme titulu *čelebija* su dobvali učenjaci i starješine reda Mevlevija. No nema dokaza da je pjesnik bio u tom redu.  

Svojim mudrosću i znanjem privukao je pažnju sultana Yıldırım Bajazida i imenovan je imamom džamije u Bursi čija je izgradnja završena 1399.

Napisao je svoje jedino poznato djelo pod utjecajem događaja svoga vremena. Najvjerovatnije Sulejmanov slavni *Mevlid-i Nebī'* nastaje na tlu teološke rasprave u dobi Osmanskog interegnuma (1412–1413). S jedne strane su bili sljedbenici ezoteričnog pristupa prema Kuranu, s druge je bila krajnje Sunitska strana (*Ehl-i sünnet*). Svoje je djelo dovršio 1409. godine, otprilike u dobi od 60 godina.   

Umro je u Bursi 1422. godine. Grobnica Sulejmana Čelebije nalazi u gradskoj četvrti Çekirge.

Djelo
-----

Rođenje Muhameda.
Sulejman svoju slavu duguje uspjehu svog spjeva napisanog na turskom jeziku, *Mevlid-i Nebī'* (Rođenje proroka), koji je okončan 1409. godine i slavi svemoć Boga i djela proroka Muhameda. Pri pisanju djela Sulejman je se pozivao na Ašik-pašin *Garîb-nâme*, na knjigu *Siyerü’n Nebî* Darira iz Erzuruma, na Ebul Hasan Bekrijin *Siyer* i na Ibn Arabijev *Füsûs* (Dragulji mudrosti). Osnovan na religioznoj doktrini i lirici, spjev i danas se recitira povodom proslava rođenja Proroka (Mevlud), u Turskoj se koristi u narodnoj religiji za sretne ili bolne životne događaje. Tekst se recitira čak i za obljetnice smrti, za rođenja, obrezivanja ili pri kupnji stana. Kada se molitva izvodi u džamiji, porodica dijeli onima koji prisustvuju papirnate kornete pune slatkiša. Sulejmanov *Mevlid* se često recitira i kao molitva kod kuće.

Izvori
------

1. ↑  Djelo je najpoznatije po naslovu *Mevlid-i Nebī'* (Rođenje proroka), često skraćenom u *Mevlit* ili *Mevlid*, *Mevlüd*, *Mevlüt*. Mevlid je turski oblik arapske riječi *Mawlid* ili muludske skraćenice izraza *al-mawlid an-nabawîy*, na arapskom: المولد النبويّ, što znači rođenje proroka. Sujemanov spjev se može naći na turskom i pod naslovom *Vesîletü'n-necât*. Vjernici islama slave Mevlud, koji spada 12. dana u mjesecu Rebiul-evvel islamskog kalendara.

|
|  |
| **Mevlid** na turskom Wikisource projektu (Vikikaynak) |

Bibliografija
-------------

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 59230156
* LCCN: n84074770
* ISNI: 0000 0001 1765 5204
* GND: 119542722
* SELIBR: 379045
* SUDOC: 079032591
* BNF: cb133313881 (podaci)
* MusicBrainz: e5abd250-2473-46bb-94fb-b44b0c47ffed

 |